
PRAEFATIO. 


Circumspicienti  mihi,  post  rite  comprobatam  studiorum  dili¬ 
gentiam,  argumentum,  quo  commode  ad  dissertationem  uti  possem, 
maxime  physiologia  est  oblata,  qua  quidem  in  doctrina  non  ila 
arduum  est  tironibus,  vires  suas  in  peculiari  quadam  re  accura¬ 
tius  elaboranda  atque  perscrutanda  explorare ,  non  deficiente  ibi 
rerum  ad  disquisitionem  idonearum  satis  ampla  copia,  quum  in 
medicina  et  chirurgia  multo  labore  multisque  annis  prius  desudan¬ 
dum  sit  quam  publici  juris  quidquam  fieri  possit.  E  compluribus 
autem,  quae  bic  offerebantur,  quaestionibus  gravissimis  ea  quae 
est  de  ratione ,  qua  lymphae  corpuscula  in  globulos  sanguinis 
commutentur  in  animalibus  mammiferis,  summo  cum  fructu  tractari 
posse  mihi  visa  est:  quam  quominus  susciperem,  observationum 
ea  de  re  adhuc  exstantium  multitudo  deterrere  quodammodo  po¬ 
tuit.  Sed  re  cum  111.  Prof.  Koellikero,  cujus  ego  consilii  particeps 
fieri  valde  cupiebam,  communicata,  minime  animum  despondi, 
quum  ille  pro  ea  qua  est  humanitate  et  obsequentia,  ut  tenax 
propositi  essem,  me  cohortaretur,  se  suumque  auxilium  mihi  in 
ipso  opere  non  defuturum  confirmans.  Nec  vero  vana  ille  pro¬ 
misit,  quippe  qui  non  solum  primos  observationis  quam  vocant 
microscopicae  gradus  praemuniret,  sed  et  fidelissimi  custodis  vice 
ab  initio  ad  finem  usque  fungeretur.  Quin  tantum  in  me  con¬ 
tulit  beneficii  atque  officii,  ut  sua  manu  quas  addidi  delineatio¬ 
nes  adumbraret;  quorum  omnium  non  possum  non  ei  agere  ac 
referre  gratias  quas  possim  maximas. 

Sed  primo  chylum  et  lympham  perscrutati  sumus  in  satis 
magno  canum,  felium  et  cuniculorum  numero;  qua  in  re  post 
ipsam  bestiolae  mortem  ductum  thoracicum  ,  vasa  lymphatica 
majora  in  cavo  pelvis  et  chyli  vasa  in  mesenterio  compluribus 
locis  subligare  properabamus,  ac  remotis  omnibus  extra  inhaeren¬ 
tibus  incidebamus.  Glandularum  autem  lymphaticarum  contentum 
nunquam  a  nobis  ad  instituendam  investigationem  adhibitum  est. 
Bis  etiam  contigit,  ut  ex  cadaveribus  humanis  chylum  nanciscere¬ 
mur.  Ad  sanguinem  quod  attinet,  in  corde  eum,  in  variis  vasis, 
arteriis  venisque ,  maxime  vero  in  pulmonibus  et  splene  disquisi¬ 
tioni  nostrae  subjiciebamus.  Praeter  animalia  adulta,  ad  embryo¬ 
num  quoque  ovillorum  pervestigationem  accessimus,  habita  prae¬ 
cipua  ratione  incrementi  et  transformationis  globulorum  sangui¬ 
nis  ,  quae  res  quum  multo  gravior  est ,  quam  qua  origine  quove 
principio  nati  sint  perquirere,  tum,  si  dicere  fas  est  minime 
adhuc  observata.  Ac  quod  liquor  amnii  sive  allantoidis  cellulas 
sanguinis ,  praeterquam  quod  eas  paullulum  dumtaxat  contrahit 
diminuitque,  minime  mutat,  eo  plerumque  usi  sumus  ad  sangui¬ 
nem  diluendum. 

Jam  cum  in  embryonibus  satis  plane  perspici  possit,  quo¬ 
modo  corpuscula  sanguinis  colore  carentia  in  ea  quae  sunt  colore 
tincta  transeant,  non  item  in  animalibus  adultis,  primum  de  illis 
agere  institui. 


1.  De  embryonum  corpusculis  sanguinis . 

Postquam  B^rius  disquisitionibus  suis  de  pulli  ovo  incubito 
historiae  evolutionis  viam  ut  ita  dicam  praemuniit  atque  funda¬ 
menta  jecit,  ea  res  recenti  maxime  tempore  a  multis  varie  tractata 
est.  Qua  in  re  sanguinis  originem,  quae  est  inter  gravissimas 
de  quibus  physiologia  agit  partes,  summa  cum  diligentia  et  atten¬ 
tione  animi  spectatam  esse,  minime  est  mirandum,  quum  illa  ipsa 
evolutionis  historia  e  physiologia  quasi  enata  ac  per  eam  uberius 
amplificata  sit.  Ab  altera  parte  sane  mirari  possis,  hacce 
sanguinis  formatione  in  embryonibus  tam  raro  usos  esse  viros 
doctos  ad  eam,  quae  est  in  adultis,  explicandam.  Jam  quum  de 
prima  sanguinis  origine  observationes  quas  quidem  ipse  fecerim 
praesto  mihi  non  sint,  hoc  loco  eas,  quas  alii  ante  me  frequentes 
instituerunt,  interponere  libet;  posteriori  autem  ejus  incremento, 
de  quo  adhuc  rarissimae  neque  admodum  utiles  reperiuntur  sig¬ 
nificationes,  ea  quae  ipse  observando  detexi  aliquantulum  lucis 
affusura  esse  confido. 

Priores  harum  rerum  scrutatores  ad  unum  omnes  persuasum 
habebant,  sanguinis  corpuscula  statim  e  vitello,  nulla  alia  trans¬ 
formatione  praecedente,  oriri.  Quod  ut  auctoribus  confirmem, 
Bacmg^rtnerus  ( Ueber  Nerven  und  Blut  p.  46)  sanguinis  globulos, 
ait,  qui  sunt  in  rana  atque  lacerta ,  e  globulis  vitellinis  gigni,  ita 
ut  principio  sint  acervi  granulorum  nigricantium  propria  mem¬ 
brana  carentes,  qui  postea  acervi  in  circuitu  in  membranae  for¬ 
mam  effingantur,  interioribus  globulis  evanescentibus;  cellulas 

vero  jam  pellucidas  paulatim  in  planum  duci ,  oblongas  et  rubi¬ 
cundas  fieri. 

Huic  paucis  fere  mutatis  Schultzius  ( System  der  Circulation 
p.  50),  quatenus  de  rana  sermo  est,  adsentitur,  in  pullo  vero 
rem  aliter  sese  habere  contendens;  globulos  enim  illic  reperiri 
ait  rotundos,  non  granosos,  qui  membrana  vestiantur;  quo  facto 
globulum  granulis  minutissimis  instructum  nucleo  originem  dare, 
totum  autem  in  planam  ellipticamque  formam  redigi  ac  rubescere. 

Ab  hoc  in  diversas  partes  abiit  Valentinus  ( Entwicklungs - 
geschichte  p.  289)  ex  cujus  viri  sententia  corpuscula  sanguinis 
ranarum  similia  quidem  globulis  vitellinis,  sed  multo  minora  sunt 
magisque  ad  cellularum  ,  e  quibus  medulla  spinalis  et  c.  fit , 
similitudinem  accedunt.  Quae  cum  ita  sint  efficitur ,  ut  globulis 
vitellinis,  priusquam  sanguinis  globuli  evadant,  mutatio  qualis¬ 
cunque  subeunda  sit.  Pullo  quin  etiam  ab  initio  plasma  quoddam 
liquidissimum  inesse  dicitur,  ex  quo  quasi  praecipitato  vel  coagu¬ 
latione  corpuscula  sanguinis  oriuntur. 

Carus  ( System  der  Physiol.  II.  58)  etsi  in  bufone  calamita 
corpuscula  sanguinis  in  primis  vasis  simillima  globulis  vitelli  sibi 
visa  esse  docet,  tamen  Valentinum  secutus  ,  minime  unam  eandem- 
que  rem  esse  contendit,  quum  systema  vasorum  a  cavo  vitelli 
spatio  interjecto  secretum  atque  omnino  seclusum  sit.  Idem  fere 
de  mammalibus  sentit  Bischoffius  ( Entwicklungsgesch .  p.  280) 
hac  fretus  ratione,  quod  apud  illa  vitellus  ad  evolutionem  vesi¬ 
culae  germinativae  plane  consumatur,  antequam  aliquod  sanguinis 
vestigium  animadverti  possit.  De  inferioribus  animalibus  anti¬ 
quam  potius  amplectitur  sententiam,  in  rana  corpuscula  sangui¬ 
nis  e  vitelli  cellulis,  membrana  obductis,  gigni  docens  (p.  285.) 
quae  in  avibus  in  cellulis  oriantur;  contra  in  mammalibus  em¬ 
bryonem  et,  quod  inde  sequatur ,  corpuscula  sanguinis  e  plasmate 
sanguinis  a  matre  recepto  nasci,  de  cujus  rei  ratione  silet.  Glo¬ 
bulos  illos  sanguinis  jam  formatos  idem  in  hunc  fere  modum 

describit:  «Rotundi  sunt,  dupliceinque  habent  magnitudinem 
eorum  qui  in  adultis  inveniuntur;  praeterea  nucleum  circumclu¬ 
dunt,  raro  dumtaxat  in  sanguine  puro  conspicuum;  acidum  ace- 
ticum  brevi  tempore  membranam  dissolvit;  cellulam  in  planum 
redactam  contrahi  verisimile  est,  nam  quo  major  embryo,  eo 
minora  sunt  corpuscula  eoque  speciosior  color  est.  Maturitatem 
adepta  membrana  acidi  acetici  viribus  resistit ;  sed  cur  propterea 
totum  corpusculum  nucleus  existimandus  sit,  ut  vult  Valentinus 
{Wagners  Physiol.  p.  140)  non  satis  causae  perspicio. « 

Reichert  ( EntwicMungsleb .  i.  fVirbelth p.  22)  prima,  inquit, 
sanguinis  corpuscula  ranarum  in  corde  eadem  materia  qua  ipsum 
cor  conficta  esse  videntur,  suntque  cellulae  plane  rotundae,  mani¬ 
feste  et  nucleum  et  nucleolum  continentes,  non  admodum  liquidae 
et  pellucidae,  sed  contento  quodam  eas  repletas  esse  in  dubitatio¬ 
nem  vocari  nequit;  ac  p.  159  de  pullo  verba  faciens  haec  disserit: 
» Primae  cellulae  sanguinis  nihil  ab  omnium  reliquarum  partium 
cellulis  differunt;  rotundae  enim  sunt  et  aperte  nucleum  inclu¬ 
dunt  nucleolo  granulisque  perparvis  instructum;  in  cavo  cellula¬ 
rum  corpuscula  subtilia  est  videre.  Oriuntur  ex  parvis  vitelli 
cellulis,  quae  sunt  eorum  cellulae  matres. « 

Koellikerus  ( Entwickelung  der  Cephalopoden  p.  454)  in  rana 
cellulas  sanguinis  ex  iis,  quas  auctor  vocat  Farchungszellen ,  fingi 
perspexit ;  atque  in  sepia  idem  observat ,  primas  sanguinis  cellulas 
in  corde  existentes,  colore  carentes  et  nucleum  continentes,  si¬ 
millimo  modo  quo  cellulas  cordis  parietibus  inhaerentes,  effictas 
esse. 

Postremo  Vogtius  ( Entwicklungsgesch .  v.  A lytes )  disputans 
quomodo  in  alyte  obstetricante  et  coregono  palaea  corpuscula 
sanguinis  oriantur ,  haec  docet :  » In  priori  primae  sanguinis 

cellulae  omnino  discerni  non  possunt  ab  eorum  organorum  cellulis, 
in  quibus  vasa  excavata  sunt.  Principio  harum  cellularum  nucleo 
contentum  quoddam  magnopere  perspicuum  et  liquidum  inest; 


mox  in  eodem  parva  granula ,  imo  guttulas  olei  majusculas  con¬ 
spicies;  tum  exterius  primitivae  cellulae  tegimentum  interit;  in 
sanguine  autem  ipso  cellulae  minores  colore  subflavo  formaque 
rotunda  natant.  Quanto  maturior  embryo  est,  tanto  magis  solida 
quae  cellulis  continentur  materia  abit,  ita  ut  mox  nonnisi  granula 
aliquot  in  conspectum  veniant;  deinde  umbra  quaedam  in  parte 
interiori  oculis  occurrit ,  ex  qua  novum  nucleum  nasci ,  facilis 
est  conjectura.  In  coregono  palaea  magnae  limpidaeque  cellulae 
cum  nucleis  perlucidis  a  strato  mucoso  divelluntur  et  in  sangui¬ 
nem  fluentem  transeunt ;  mox  evanescunt  ut  nihil  amplius  praeter 
vesiculas  limpidas  nucleo  destitutas,  primitivis  nucleis  magnitudine 
aequiparandas ,  atque  novorum  nucleorum  germina  in  se  habentes 
spectare  possis." 

Hactenus  de  origine  ac  formatione  prima.  De  aucto  autem 
corpusculorum  sanguinis  numero  post  primam  embryonis  forma¬ 
tionem,  primus  Remak  ( Valent .  Repertor.  1842.  p.  525)  id  fieri  sta¬ 
tuit  ipsis  divisis,  cum  in  pullorum  embryonibus  cellulas  sanguinis 
rotundas,  piriformes  et  ellipticas,  medio  constrictas  cum  geminis 
nucleis,  atque  in  suillis  embryonibus  iiJi/  longis  2  —  4  nucleos 
reperisset.  Reichertus  cum  in  hepate  miram  cellularum  formatio¬ 
nem  offendisset,  nec  pro  opinione  organum  adauctum  esset,  in 
hepate  cellulas  illas  sanguinis  progigni  censebat,  quare  in  rana 
hepar  cum  area  vasculosa  pulli  comparat. 

Expositis  his  priorum  scrutatorum  de  rQ,  quam  hac  scripti- 
uncula  illustraturus  sum ,  sententiis  nunc  ad  demonstrandas  quas 
ipse  feci  observationes  transeo. 

1.  Embryo  minimus  ad  perscrutationem  adhibitus  5,5"'  erat  et 
corpuscula  sanguinis  continebat  ad  unum  omnia  nucleata,  colore 
admodum  flavo.  Quorum  alia  rotunda  formaque  plus  minusve 
concinna  et  quidem  majora  interdum  globosa  videbantur,  quum 
minoribus  certe  nihil  excavationis  esset  (Fig.  1  e,  f,  g).  Alia 
ellipticam  formam  prae  se  ferentia  aut  ad  oblongi  aut  rotundi 

similitudinem  magis  accedebant  (Fig.  4  c,  d),  partim  cum  proces¬ 
sibus  quibusdam  varii  generis  ;  sed  et  haec  sine  ulla  excavatione 
patellae  formam  referente.  Tertium  sanguinis  cellularum  genus, 
quamquam  numero  longe  minus  frequens ,  insolita  specie  oculos 
statim  in  se  convertit  (Fig.  1  a,  b).  Nam  cum  figura  plerumque 
ovata  essent ,  constrictionibus  vel  arctioribus  vel  laxioribus  in 
duas  partes ,  nunc  aequales  nunc  inaequales ,  divisae  erant ,  qua¬ 
rum  partium  utraque  singulos  nucleos,  nonnunquam  autem  duos 
continebat.  Constrictionem  quam  modo  diximus,  et  in  altero 
solum  latere,  et,  quod  quidem  multo  saepius  occurrebat,  in  utro¬ 
que  latere  animadvertimus;  modo  levissima  erat,  modo  depressior 
adeo  ut  duas  partes,  tenui  conjunctione  relicta,  separaret;  sed 
paries,  quem  vocant,  intergerinus,  qui  sejunctiorem  conficeret,  nun¬ 
quam  a  nobis  animadversus  est.  De  magnitudine  ne  sileatur,  rotunda 
sanguinis  corpuscula  in  duas  potissimum  partes  dividi  posse  vide¬ 
bantur  :  minora  dico  0,0025'" — 0,0055'",  et  majora  0,005"' — 0,0065'"; 
illorum  plerique  0,005'",  horum  0,006'"  in  diametro  habebant ;  cete¬ 
rum  magnitudo  mirifice  variabat.  Satis  magno  numero  aderant 
minora  corpuscula;  sed  longe  frequentiora  ,  ut  fere  duplo  cetera 
superarent,  majora.  In  cellulis  ellipticis  medioque  constrictis  multo 
levior  erat  magnitudinis  discrepantia ;  longitudo  enim  0,0065'"  — 
0,009'",  latitudo  0,004'"  —  0,006'"  erat.  Harum  cellularum  mem¬ 
brana,  pariter  atque  adultorum  comparata,  aqua  et  acido  acetico 
non  solvebatur,  in  minoribus  saepe  rumpebatur,  quo  facto  nucleus 
prodibat.  De  contento  haec  habemus  quae  dicamus.  Liquor 
erat  colore  flavo,  saepe  complura  parvula  granula,  punctorum 
instar,  continens;  infusa  aqua  liquor  ille  colorem  amisit,  qua  in 
re  in  cellulis  rotundis,  maxime  vero  in  constrictis  id  mirabile 
accidit,  quod  medius  utriusque  partis  locus  circa  nucleum  pri¬ 
mus  pallescebet,  cum  margo  juxta  membranam  collocatus,  item- 
que  is  locus,  quo  utrumque  cavum  inter  se  jungitur  et  cohaeret, 
flavum  colorem  retineret;  quem  ut  amitterent,  aquam  aliquanto 

diutius  vim  suam  exercere  necesse  erat ;  sed  tunc  quoque  paries 
intergerinus  inter  utrumque  cavum  nusquam  conspiciebatur. 
Nuclei,  qui  quum  adhibito  liquore  amnii  tantummodo  transluce- 
rent,  aquae  vel  acidi  acetici  ope  melius  in  conspectum  veniebant;  in 
rotundis  cellulis  singuli  semper  reperiebantur  atque  rotundi,  rarius 
in  altero  latere  incisionem  praebentes;  in  ellipticis  partim  rotundi, 
partim  ovati  aut  oblongi,  plerumque  bini,  ac  si  singuli  (id  quod 
raro  accidit),  fere  semper  oblongi  vel  medio  constricti  (Fig.  1  c); 
in  constrictis  rotundi  erant,  bini,  raro  terni.  Horum  nucleorum 
varia  erat  magnitudo,  0,001'"  vel  etiam  minus,  —  0,005'"; 
maximi  erant  cellulis  majoribus  rotundis  atque  ellipticis,  minimi 
cellulis  rotundis  0,0025'"  —  0,005"';  bi  plerumque  homogenei  esse 
videbantur,  cum  majorum  pleraque  manifeste  vesiculae  essent 
cum  granulis,  e  quibus  tamen  raro  dumtaxat  unum  alterumve 
magnitudine  nucleolum  sese  exhibebat.  In  cellulis  rotundis  et 
ovatis  admodum  vicini  erant  parietibus ;  in  constrictis  vero  aut 
in  extrema  cellularum  parte  collocati  erant ,  aut  prope  locum 
illum  medio  constrictum,  ita  ut  alter  alterum  paene  contingeret, 
aut  in  suae  quisque  cellulae  medio;  ubi  tres  prostabant,  unus 
major  semper  alterutro  reliquorum  duorum  erat  sibique  soli  al¬ 
terum  cellulae  dimidium  vindicabat,  duobus  illis  minoribus  in 
allero  dimidio  communem  sedem  suam  habentibus  (Fig.  1  b). 

Antequam  hujus  descriptionis  finem  faciamus  miram  quan- 
dam  majorum  cellularum  rotundarum  rationem  commemoremus. 
Erant  enim  haud  paucae  ita  inter  se  junctae,  ut  binae  modo 
majoris,  modo  minoris  plani  ope  cohaererent  (Fig.  1  h).  Non- 
nunquam  etiam  tres  cellulae ,  duae  scilicet  minores,  una  major, 
ita  ut  trianguli  figuram  efficerent,  compositae  apparebant.  Aliae 
vero  cellularum  sanguinis  compositiones  anomalae,  quales  in 
adultorum  sanguine  saepenumero  offenduntur,  hic  prorsus  nus¬ 
quam  inventae  sunt. 

2.  Embryonum  11"',  15'",  15'",  20'",  24'",  26'",  5i/2"  haec  erat 

congruentia ,  ut  et  praeter  sanguinis  corpuscula  majora  minora- 
que  nucleis  instructa ,  etiam  nucleis  carentia  ac  nudos  nucleos 
continerent ,  et  praeter  corpuscula  colore  infecta  etiam  talia 
discernerentur,  quibus  nullus  omnino  color  inesset. 

Ex  corpusculis  sanguinis  coloratis ,  nucleo  instructis,  longe 
major  numerus  rotunda  erant,  leviter  complanata,  interdum  etiam, 
in  embryonibus  maturioribus  potissimum ,  cum  molli  excavatione 
(Fig  5  b,  c)  in  margine  haud  raro  levibus  processibus  vel  striaturis 
insignita;  modo  in  duobus  embryonibus  minimis  et  in  hepate 
ceterorum  constanter  etiam  forma  elliptica  globosae  simili  repe- 
riebantur  (Fig  7  a) ,  et  corpuscula  piriformia ,  mirum  in  modum 
saepe  processibus  longis ,  aut  directis  aut  flexis ,  extracta 
(Fig.  5) ;  praeterea  corpuscula  eaque  haud  pauca  his  opposita , 
undique  bene  conformata ,  plana  formaque  elliptica  (Fig.  2  a,  b) ; 
quorum  cum  corpusculis  sanguinis  amphibiorum ,  avium  et 
piscium  similitudo  erat  maxima.  Contra  constrictiones  vel  certe 
ejus  rei  indicia  nusquam  nisi  in  corpusculis  sanguinis  embryo¬ 
nis  11'"  erat  videre.  Etiam  corpuscula  bina  inter  se  juncta 
multo  rarius  quam  in  embryonibus  minimis  occurrebant  atque 
nonnisi  interdum  in  hepatis  sanguine.  De  magnitudine,  elliptica 
longa  erant  0,006'"  —  0,008'" ,  lata  0,0045'"  —  0,0054'"  ,  crassa 
0,002'"  —  0,005'" ;  solis  in  embryonibus  11'"  et  15'"  corpuscula 
quoque  0,005'"  longa  in  hepate  invenimus.  Rotunda  diversi  erant 
diametri,  sicut  embryonis,  de  quo  supra  dictum  est,  scilicet 
0,005'"  —  0,0065'";  ac  nonnisi  embryonibus  11'"  — 15'"  in  hepate 
etiam  perparva  erant  non  amplius  0,0015'"  —  0,0025'" ;  tamen  in 
majoribus  maximorum  corpusculorum  numerum  magis  magisque 
minui  constabat.  Ea  autem  corpuscula  fluido  flavo  repleta  esse 
apparuit,  colore  tamen  pallidiore  quam  in  embryone  5,5'",  et  qui 
in  hepatis  potissimum  sanguine  per  omnes  varietatis  gradus  tran¬ 
siret,  donec  tandem  nil  nisi  leve  quoddam  discrimen ,  speciem 
flavescentem  prae  se  ferens,  remaneret  (Fig.  7  e,  c,  d).  De  uno 

tantum  seorsum  restat  dicendum,  in  quo  id,  quod  colorem  effi¬ 
cit  ,  inaequaliter  distributum  deprehendebatur ,  nonnullis  locis 
passim  obscurioribus,  aliis  lucidioribus;  quod  cave  ne  membra¬ 
nae  tribuas  plicis.  Granula  quoque  nonnunquam  reperta  sunt, 
modo  sparsa  in  cellulis,  modo  varie  inter  se  sociata  (Fig.  7  e). 

Jam  quod  ad  multitudinem  horum  sanguinis  corpusculorum 
nucleatorum  attinet,  embryo  minimus  ea  in  re  a  reliquis  omnibus 
differt ,  quippe  qui  in  omnibus  vasis  corpuscula  ex  multo  maxima 
parte  nucleis  instructa  (quorum  numerum  si  quis  ex  dodrante 
aestimet,  haud  multum  a  vero  aberraverit)  contineret,  ita  qui¬ 
dem  ut  in  hepatis  sanguine  magnorum  ac  parvorum  numerus 
aequaretur ,  in  reliquo  autem  magna  superarent ;  quum  embryo¬ 
num  majorum  in  sanguine  corporis  et  in  allantoidis  vasis  nuclea¬ 
torum  corpusculorum  numerus  pro  maturitate  decresceret,  nec 
nisi  in  hepate  parva,  quae  quidem  multo  maximam  partem  con¬ 
stituebant,  perpetuo  eadem  qua  antea  multitudine  et  frequentia 
invenirentur. 

Nuclei,  qui  liquore  amnii  adhibito  magis  dilucide  quam  in 
eo  cujus  supra  mentionem  fecimus  embryone  conspiciebantur, 
optime  in  iis  sanguinis  hepatarii  cellulis  apparebant,  quibus  non 
multum  coloris  inerat;  rotundi  erant  plerumque  paululum  plani, 
in  cellulis  majoribus  interdum  oblongi.  Ad  magnitudinem  quod 
attinet,  eadem  ratio  erat  atque  eorum  quos  in  embryone  supra 
descripto  inventos  jam  demonstravimus.  Maximos  in  majoribus 
globulis  sanguinis  rotundis,  saepissime  in  hepatis  cellulis  minus 
coloratis  offendimus  (Fig.  1  e,  Fig.  7  e,  c),  ubi  haud  raro  omne 
fere  cellulae  spatium  occupabant ;  minores  erant  cellularum  me¬ 
diocris  amplitudinis,  praecipue  earum  colore  saturatarum,  in 
quibus  saepius,  vix  0,001'"  mensuram  explebant  (Fig.  5  b,  c,  d). 
Bini  nuclei  in  singulis  cellulis  collocati  fere  semper  inter  minores 
referendi  videntur.  In  statu  primitivo  cum  homogenei  translu- 
cerent,  exigua  aquae  vi  infusa  granulosi  evadebant  et  interdum 

manifestum  nucleolum  ostendebant;  contra  minores,  etsi  homo- 
genei  manebant ,  splendidiores  facti  guttulae  olei  similitudinem 
habebant.  Acido  acetico  diluto  omnes  nuclei  diminuebantur, 
quo  facto  aut  granulosi  fiebant  aut ,  sicut  ante,  homogenei  per¬ 
severabant  (Fig.  5  f) ,  acido  puro  plerique  colorem  subfuscum, 
interdum  paene  badium  ducebant,  quamquam  minime  dilabi 
solebant.  Corporis  et  allantoidis  vasis,  si  paucissima  exceperis, 
modo  singuli  nuclei  inerant,  quum  in  vena  portarum  et  hepate 
bini  creberrime,  atque  adeo  (id  quod  tamen  rarissime  accidit) 
terni  ac  quaterni  apparerent  (Fig.  7  a).  Rebus  ita  comparatis, 
bini  nuclei  plerumque  in  cellulis  ellipticis,  et  majoribus  et  mi¬ 
noribus,  reperiebantur ,  raro  in  iis  quarum  forma  erat  circuli. 
Quoad  acie  oculorum  id  consequi  potuimus,  in  cunctis  proxime 
parietes  collocati  erant,  id  quod  sanguinis  in  hepate  cellulae  mi¬ 
norem  coloris  vim  habentes  egregie  declarabant  (Fig.  7  d),  in  qui¬ 
bus  nuclei  ex  magna  parte  membrana  cellulae  plerumque  vestiti 
erant ,  eadem  fere  ratione ,  qua  Schwannius  et  Sciileidenus  in 
cellulis  recentibus  fieri  tradunt.  Bini  nuclei  aut  inter  se  oppo¬ 
siti  in  extremis  cellulis  oblongis  vel  rotundis ,  aut  magis  ad 
medium  locum  conversi  videbantur,  rarissime  contigui  in  ipso 
medio  loco,  sed  tunc  quoque,  ut  probabile  fit,  proxime  parietes. 
Quoties  terni  nuclei  aderant ,  bini  plerumque  alter  prope  alte¬ 
rum  positi,  e  quaternis  bini  semper  inter  se  vicini  jacebant. 

Alterum  genus  globulorum  sanguinis,  quibus  perquirendis 
operam  navavimus,  coloratorum  erat  sine  nucleis  (Fig.  4);  quo¬ 
rum  descriptio,  cum  ab  adultis  non  valde  discrepent,  hic  paucis 
absolvatur.  Erant  enim  in  minimis  plani ,  in  majoribus  non  sine 
excavationibus,  minime  tamen  ad  certam  quandam  normam  con¬ 
stitutis,  ut  sunt  adultorum;  quippe  quae  in  illis  persaepe  extra 
medium  locum,  nec  raro  in  uno  dumtaxat  latere  sitae  essent. 
Longitudo  erat  OjOOS"'  —  OjOOoS"'.  Aqua  et  acido  acetico  super¬ 
infuso  omnes  paulatim  pallescebant  neque  vero  dissolvebantur. 

Eorum  numerum  in  embryone  minimo  ex  quarta  fere  globulorum 
parte  aestimare  licet;  sed  ut  quisque  erat  maximus,  ita  frequen- 
tissimus  erat  istiusmodi  globulorum  numerus,  ut  postremo  sexies 
vel  novies  globulos  nucleatos  multitudine  vincerent. 

Tertium  globulorum  sanguinis  genus  est  eorum,  qui  colore 
omnino  carent  (Fig.  8,  9) ,  quorum  in  embryoue  momentum  haud 
minor  esse  videtur  quam  colorem  habentium.  Propria  illis  sedes 
est  sanguis  hepatis;  quae  opinio  eo  confirmari  videtur,  quod  illo 
in  loco  longe  plurimi,  in  reliquo  autem  sanguine  admodum  rari 
occurrunt.  Haec  corpuscula  in  embryonibus  minoribus  detecta 
sunt,  postquam  sanguinem  hepate  inciso  manantem  ad  diligen- 
tiorem  perquisitionem  vocavimus.  In  quo  multitudo  cellularum 
colore  carentium  reperta  est,  quae  primo  quidem  adspectu  ad 
parenchyma  hepatis ,  sed  accuratius  investiganti  maximam  par¬ 
tem  haud  dubie  ad  sanguinem  referendae  erant,  quum  per  om¬ 
nes  mutationum  gradus  usque  ad  veram  globulorum  sanguinis 
formam  pergerent,  et  praeterea  ab  hepatariis  parenchymatis  cel¬ 
lulis  cellulae  illae  colore  destitutae  magnopere  differrent.  Nam¬ 
que  priores  (Fig.  10)  erant  majores,  forma  rotunda,  cum  angu¬ 
lis,  quales  in  parenchymate  hepatis  abluto  videntur;  undique 
granulis  subtilibus ,  saepe  etiam  flavis  fuscisve  olei  guttulis  im¬ 
pletae,  1 — 5  nucleos  continebant  aut  plane  rotundos  aut  cum 
nonnullis  angulis,  manifeste  vesiculares  et  hic  illic  collocatos, 
0,005"'  —  0,006'"  longos,  plerumque  cum  1—2  nucleolis  mani¬ 
festis;  contra  ceterae  cellulae  rotundae  aut  ovatae  erant,  sine 
granulis,  plus  minus  subflavae,  et  1  —  2  parvis  nucleis,  ad  cer¬ 
tam  semper  normam  dispositis  instructae.  Hanc  vero  de  cellulis 
quas  modo  diximus  sententiam  pro  certissima  habendam  esse 
inde  colligi  potest,  quod  caedem  in  sanguine  hepatis  majorum 
embryonum  repertae  sunt.  Quae  nunc  sequitur  eorum  descriptio 
fere  omnis  ex  corpusculis  non  coloratis,  quae  sanguini  puro 
insunt,  desumpta  est;  tantummodo  in  minimis  hujus  ordinis  em- 


bryonibus,  ubi  ob  vasorum  hepatis  exiguitatem  purus  inde  san¬ 
guis  nullo  modo  elici  poterat,  elementorum  quoque  sanguinis, 
quae  ex  hepate,  acutissimorum  instrumentorum  ope  inciso,  pro¬ 
fluebant,  rationem  habuimus ;  i.  e.  corpusculorum  solum  quae  ob 
propinquitatem  globulorum  sanguinis  et  propter  eorum  cum  cel¬ 
lulis  non  coloratis  puri  sanguinis  hepatarii  similitudinem,  vera 
sanguinis  elementa  judicanda  erant.  In  ejusmodi  tamen  embryo¬ 
nibus  etiam  elementa  nos  offendisse ,  quorum  de  ratione  quic- 
quam  certi  definiri  nequibat,  non  est  quod  dissimulemus;  quare 
in  iis  quae  sequntur  silentio  praetereunda  videbantur. 

Globuli  sanguinis  colore  carentes  (Fig.  8,  9)  lymphae  cor¬ 
pusculorum  in  adultis  quodammodo  similitudinem  habent;  ple¬ 
rumque  satis  concinni ,  globosi  atque  interdum  elliptici  sunt ; 
quod  ubi  accidit,  non  raro  iis  constrictio  est  (Fig.  8  a).  Praeterea 
pauci  quoque  reperti  sunt  (Fig.  8  c,  d) ,  quorum  circumscriptio 
ad  figurarum  rectas  lineas  habentium  speciem  se  conformaret, 
ita  ut  aut  triangulum  aut  quadratum  sive  rhombum  efficerent. 
Diversissima  est  globosorum  magnitudo ,  plerumque  0,0025'"  — 
0,006'"  in  diametro,  iidemque  per  omnes  embryones  aequabiliter 
fusi  sunt  (Fig.  9  c,  d,  e);  praeter  hos  vero  in  embryonibus  mi¬ 
nimis  11'"  et  15'"  minores  cellulae  0,0015'"  —  0,002'"  satis  fre¬ 
quentes  multae  prostant  (Fig.  9  b) ,  aeque  nucleatae  ac  ceterae, 
magnitudine  ellipticarum  minus  variante ,  quum  longae  sint 
0,005'"  —  0,009'",  latae  0,004'".  Ceterarum  formarum  rarius  oc¬ 
currentium  amplissimus  diametrus  est  0,008  —  0,012'".  Jam  vero 
licet  aquae  vel  acidi  acetici  nihil  omnino  adhibeatur,  cunctos 
fere  hos  sanguinis  globulos  colore  carentes  membrana  constare 
apparet,  nucleum  atque  aliud  praeterea  contentum  complectente, 
quod  ubi  sine  reagentibus  non  liquet,  ea  cum  adhibueris,  rem 
ita  sese  habere  satis  declarabunt.  Membrana  tenuissima,  dilu¬ 
cida,  homogenea  est,  polita  et  elastica.  Nec  aqua  solvitur  nec 

acido  acetico ;  rumpitur  tamen  interdum  acido,  quo  facto  aut 
circa  nuclei  regionem  adstringitur ,  aut  nucleum  expellit. 

Harum  cellularum  nuclei  nonnunquam  homogenei,  plerumque 
vesiculares  sunt;  quod  quum  est,  singuli  saepe  binive  nucleoli 
conspiciuntur.  Singuli  nuclei  in  rotundis  exstant  cellulis,  sedet 
bini  (Fig.  8  e) ,  globosi  semper  et  plani ;  contra  in  ellipticis  ubi¬ 
que  bini  (Fig.  8  b)  forma  rotunda  et  interdum  inaequales  magni¬ 
tudine.  Si,  quod  rarissime  accidit,  singuli  tantum  obviam  fiunt 
oblongi  sunt  medioque  constricti.  Reliquae  cellularum  configu¬ 
rationes  rotundos  continent  nucleos,  triangulares  ternos,  quadran¬ 
gulares  quaternos  (Fig.  8  c,  d).  Hique  nuclei,  si  magnitudinem 
spectas,  non  pro  cellulae  suae  quisque  magnitudine  ubique  con¬ 
formati  sunt ;  saepe  enim  magnus  nucleus  parva  inclusus  est  cel¬ 
lula,  et  vice  versa;  illic  totam  fere  cellulam  complens,  quae  res 
in  minimis  potissimum  embryonibus  manifesta  est,  in  quibus 
saepe  membranam  uno  dumtaxat  loco  ab  illo  aliquantulum  distan¬ 
tem,  e  maxima  vero  parte  illiun  arcte  involutum  videres,  tam¬ 
quam  proxime  facta  sit.  Nucleorum  varii  sunt  diametri,  0,001/y/  — 
OjOOi"'.  Majorum  cellularum  nuclei  proximi  ferme  sunt  a  parie¬ 
tibus;  bini  quum  exstant,  aut  juxta  alterum  alter  jacent,  aut 
parvulo  spatio  disjuncti.  Terni  vel  quaterni  cellularum  maxi¬ 
marum  nuclei  concinne  prorsus  dispositi  sunt,  ut  cellularum 
suarum  formae  se  accommodent  imo  efficiant;  quod  inde  patet, 
quod  iis  tantummodo  ternorum  quaternorumve  nucleorum  cellu¬ 
lis  trianguli  vel  quadranguli  forma  est ,  quae  nucleis  expletae 
nihil  vacui  relinquunt. 

Earum  cellularum  contentum  in  minoribus  ,  ubi  nucleum  an¬ 
guste  premunt  cellulae,  fere  nullam  est,  in  majoribus  aut  me¬ 
diocriter  granulosum,  aut  plane  liquidum.  Istius  liquoris  color 
variat,  modae  aquae  limpidae  similis  (Fig.  9  a,  b,  c),  modo  levi¬ 
ter  subflavus  (Fig.  9  d,  e),  qui  posterior  plerumque,  in  iis  de¬ 
prehensus  est,  quibus  singuli  erant  nuclei,  neque  tamen  in  his 

solum.  Certum  vero  limitem  horum  globulorum  llavescentium 
atque  pallidorum  nucleatorum  sanguinis  corpusculorum  consti¬ 
tuere  non  contigit ,  ob  ingentem  ex  alio  in  alium  colorem  tran¬ 
situum  adeo  subtilium ,  ut  oculos  omnino  fugerent  multitu¬ 
dinem. 

Elementa  hic  descripta  in  hepatis ,  ut  supra  ostendimus,  san¬ 
guine  reperiuntur ;  multo  infrequentius ,  sed  ut  de  iis  dubitari 
nequeat,  in  vena  cava  et  corde  dextro ;  qua  in  re  maximas  mi- 
nimasque  formas ,  et  quae  plurium  sunt  nucleorum ,  ad  unam 
fere  omnes  hepatis  esse  probe  notandum  est.  Reliquo  in  san¬ 
guine  aut  omnino  non  obviae  sunt ,  aut  rarissime  tantummodo. 

Denique  in  omnium  embryonum  sanguine  hepatario  unice 
reperiuntur  aliquot  nuclei  nudi,  sine  aqua  et  acido  acetico  infuso 
conspicui  (Fig.  9  a) ,  quorum  cum  iis ,  qui  cellulis  colore  caren¬ 
tibus  et  flavis  continentur ,  similitudo  est  maxima;  sunt  praeterea 
granulosi,  nucleolum  passim  continentes,  acidoque  paulum  mi- 
nuuntur.  Haec  vero  res  digna  est  quae  commemoretur,  quod 
huic  et  illi ,  nunc  uno  in  latere ,  nunc  undiqne  tenue  quoddam 
stratum  granulorum  summopere  subtilium  circumdatum  est ,  aut 
nuclei  marginem  prementium,  aut  perexiguo  intervallo  lucido 
separatorum  et  coronae  more  modoque  nucleum  cingentium.  Sed 
ne  minimus  quidem  color  flavus  talibus  in  nucleis  animadverti 
ulla  ratione  potuit. 

5.  Hoc  loco  de  9'"  embryone  disseramus,  qui,  corpuscula  san¬ 
guinis  si  respicias,  quamquam  minimo  3 V2'"  propior,  nihilomi¬ 
nus  levibus  quibusdam  discriminibus  ad  embryones  11"',  15'"  etc. 
accederet.  In  quo  sanguis  allantoidis  et  vasorum  corporis  nu¬ 
cleata  potissimum  corpuscula ,  colorata  et  magna  praebebat ,  ita 
ut  saepius  in  integra  gutta  sanguinis  ne  unum  quidem,  quod  nu¬ 
cleo  careret,  deprehendi  posset.  Hoc  unum  tenendum  est  cor¬ 
puscula  cum  binis  nucleis ,  rotunda ,  elliptica  vel  medio  con¬ 
stricta  ,  quibus  embryo  5,5'"  mirifice  abundabat ,  in  illis  valde 

rarescere,  in  allantoidis  maxime  vasis,  ut  omnino  non  amplius, 
quam  tria  vel  quatuor  reperirentur ,  ac  nonnisi  in  sanguine  co¬ 
pioso  corporum  Wolfianorum  tunc  temporis  maxime  evolutorum 
paulo  plura  inerant.  Quae  igilur  hic  cum  embryonibus  poste¬ 
rioribus  intercessit  similitudo,  satius  etiam  perspecta  est,  in 
hepate  quum  et  carentes  colore  et  rationes  globulorum  sangui¬ 
nis  propriae  detegerentur.  Quod  hic  quoque ,  sicut  in  minimis 
secundi  ordinis  embryonibus ,  cujus  modo  descriptionem  exhibui¬ 
mus,  sanguis  hepatarius  elici  non  potuit,  nisi  factis  in  hepar 
incisuris,  tanto  gravius  dolemus,  quo  minus  in  hoc  perparvo 
embryone  hepatis  parenchymatis  cellulae  nondum  peculiari  sua 
forma  exactae  erant.  Totum  hepar  omnino  cellulis  continebatur 
paene  orbiculatis  0,004  —  0,006'",  etiam  nulla  adhibita  aqua  sin¬ 
gulos  binosve  nucleos  granulosos,  vesiculis  similes,  praebentibus 
nonnunquam  cum  nucleolis.  E  quibus  cellulis  permultae  mini¬ 
mis  refertae  granulis,  etsi  eae  quoque  sanguini,  quem  ratione  supra 
demonstrata  nacti  eramus,  inerant,  nullo  modo  cum  corpusculis 
sanguinis  se  comparari  patiebantur.  At  aliae ,  granulis  parcius 
refertae,  liquorem  quemdam  aquae  limpidae  instar  continebant, 
perpetuamque  seriem  ad  vera  usque  sanguinis  corpuscula  con¬ 
spiciendam  exhibebant,  quum  in  granulorum  paulatim  e  con¬ 
spectu  abeuntium  locum,  fluidum  quoddam  liquidum  succederet, 
postremo  flavum  et  pallidum  colorem  ducens,  ut  animus  tandem 
inclinaret  ad  credendum,  hancce  cellularum  seriem  vera  san¬ 
guinis  corpuscula  existimanda  esse.  Praeter  has  cellulas,  qui¬ 
bus  bini  subinde  et  terni  nuclei  forma  elliptica  vel  constricta 
erant,  in  sanguine  hepatis  rari  nuclei  nudi  reperti  sunt,  palli- 
daeque  cellulae  nucleatae  sine  granulis,  0,001"'  —  0,005"',  ducto 
colore  subflavo  omnes  transitus  ad  corpuscula  sanguinis  exhiben¬ 
tes;  quapropter  eaedem  corpuscula  sanguinis  colore  carentia 
putanda  videntur,  etiamsi  cum  majoribus  horum  nihil  iis  com¬ 
mune  sit.  Corpusculorum  sanguinis  in  sanguine  hepatario  duae 

potissimum  exstant  species  :  prior  majorum  0,004'"  —  0,006'", 
rotundorum ,  subinde  oblongorum  vel  constrictorum ,  haec  cum 
binis  nucleis,  colore  tum  magis  fusco  tum  candido;  posterior 
minorum  0,001'" —  0,005'",  forma  oblonga,  rotunda  constrictave, 
cum  singulis  binisve  nucleis  (Fig.  6).  Priora,  inprimis  pallidiora 
quum  sunt,  a  majoribus,  posteriora  a  cellulis  parvis  colore 
carentibus  vix  dignoscere  possis. 

5.  Postrema  embryonum,  quibus  perscrutandis  operam  dedimus, 
pars  erant  8",  9"  et  15",  et  bic  quidem  binos  plerumque 

cujusque  modi  praesto  habuimus.  Hos  a  prioribus  ideo  potissi¬ 
mum  separandos  duximus,  quod  in  his  et  cellulae  sanguinis 
nucleis  instructae ,  et  majores  horum  corpusculorum  formae 
valde  infrequentes  erant;  ex  quo  efficitur,  hosce  embryones,  ad 
corpuscula  sanguinis  quod  attinet,  ad  animalium  adultorum  con¬ 
ditiones  accedere.  Elementa  singula,  etsi  de  numero  deque 
distributione  per  corpus  a  prioribus  embryonibus  valde  discre¬ 
pantia,  tamen,  microscopicus  qui  fertur  character  si  spectatur, 
adeo  egregie  cum  iis  concinunt ,  ut  fusiore  descriptione  commode 
supersedeamus. 

Corpuscula  sanguinis  colore  et  nucleo  praedita  (Fig.  5)  fere 
omnia  rotunda  sunt,  modo  globo  consimilia,  modo  leviter  plana ; 
elliptica  in  hepate  solum  inveniuntur.  Maxima  et  minima,  quae 
prius  observavimus,  quum  hic  omnino  absint,  minus  variant 
dimensionum  modi ;  rotunda  enim  fere  0,005"'  et  0,0045'",  elliptica 
longiuscula  sunt,  0,005"'.  De  colore,  et  quomodo  agenti  in  se 
aquae  et  acido  acetico  resistant ,  idem  valet  quod  in  prioribus 
demonstratum  est.  Quae  hepati  insunt  corpuscula  sanguinis, 
numero  ad  quartam  vel  quintam  partem  omnium  sanguinis 
corpusculorum  conficiunt ,  reliquo  in  corpore  multo  rarius  ob¬ 
via ;  quum  embryones  maturiores  facti  sunt,  paulatim  sic  de¬ 
crescunt,  ut  in  maximis  haud  plura  inveniantur  quam  lymphae 
corpuscula  in  adultis. 

Nuclei  quum  in  sanguine  hepatis  sine  reagentibus  saepe 
conspicui  sint,  rarius  id  fit  in  ceteris  vasis,  ubi  nisi  aquam 
infundas,  interdum  conspectui  se  subducunt.  Rotundi  sunt 
iidemque  plani,  raro  oblongi,  modo  plus  modo  minus  granu¬ 
lorum  continentes,  bomogenea  nonnunquam,  diametro  plerumque 
0,0015"' — 0,002'";  sed  et  minores  minus  0,001/// ,  et  majores  (in 
hepate  potissimum)  0,00'i /7/  reperias.  Nonnulli  aqua  granulosi 
evadunt,  alii  homogenei ,  cum  peculiari  quodam  nitore  olei. 
Acidum  aceticum  ubi  aliquantum  temporis  vim  exercuit,  nuclei 
paulum  adstringuntur ,  ac  badii  evadunt  cum  granulis  grandius¬ 
culis;  interdum  etiam  (id  quod  minime  negligendum  est)  duobus 
tribusve,  raro  quatuor  granulis  comminuti  dissident,  aut  sim¬ 
pliciter  constringuntur  (Fig.  5  a).  In  sanguine  corpusculorum  nu¬ 
clei ,  nullo  ferme  excepto,  singuli  sunt  et  extra  medium  locum 
positi;  in  sanguine  hepatis  bini,  aut  in  extremis  partibus  aut 
circa  focos  cellularum  ellipticarum  dispositi  cernuntur. 

Globuli  sanguinis  nucleis  non  praediti  embryones  priores 
tanto  opere  aequant,  ut,  si  dixero,  pro  embryonum  maturitate 
majorem  in  iis  esse  concinnitatem  eosque  saepe  adultis  persimiles 
esse ,  nil  restet  quod  quidem  memoria  dignum  videatur.  Numero 
ad  dextantem  vel  quatuor  quintas  omnium,  qui  hepate  continen¬ 
tur,  efficiunt;  in  reliquo  corpore  nucleatos  longius  etiam  multi¬ 
tudine  superant. 

Postremo  globuli  sanguinis  nullo  colore  praediti  licet  etiam- 
num  in  hepate  potissimum  occurrant,  per  reliquas  quoque  cor¬ 
poris  partes  diffusi  iique  plures  sunt  quam  antea ,  quum  ibidem 
globulos  nucleatos  et  coloratos  numero  paene  aequent.  Rotundi 
globosique  sunt  aut  ovati,  sed  minime  plani;  ovati  interdum 
levioribus  gravioribusve  sunt  constrictionibus,  omnes  granulis 
modo  grandioribus  modo  tenuioribus.  In  corpore  plerumque 
0,0055'"  —  0,0045'"  sunt;  majores  hepati  insunt,  quorum  dia- 

metrus ,  rotundorum  ad  0,008'",  ovatorum  ad  0,009'"  efficit. 
Cetera  sicut  priorum  embryonum. 

De  nucleis  hoc  solum  dicemus,  in  cellulis  rotundis  atque 
ellipticarum  altera  parte  singulos ,  in  altera  harum ,  maxime 
hepatis,  binos  inveniri,  quos  tamen  etiam  in  corde  et  vena  cava 
contueri  licet.  Plures  nuclei,  terni  s.  quaterni,  tantum  in 
hepate  occurrunt,  qui  omnes  rotundi  et  normae  fere  convenien¬ 
ter  cellulis  rotundis  angulatisve  inclusi  erant.  Quorum  majori 
quidem  parti  diametrus  0,0055'"  erat,  sed  ita  ut  a  0,004'"  ad 
0,006'"  insigniter  variaretj,  maximique  hepati  inessent.  Plerum¬ 
que  parietibus  proximi ,  satis  presse  interdum  membranae  vestigia 
legentes,  interdum  ubique  fere  amplo  intervallo  ab  ea  disclusi 
cernebantur.  Cellularum  contentum ,  ut  supra  jam  demonstratum 
est,  aliquot  granula  erant,  liquore  mox  aquae  limpidae  simili, 
mox  mira  varietate  flavescente  passim  natantia.  Nucleos  nudos, 
quales  priores,  in  solo  sanguine  hepatis  raro  invenire  contigit. 

Quas  porro  splenis,  glandulae  thyreoideae  et  thymus,  et 
renum  succenturiatarum  disquisitiones  instituimus,  eae  nobis 
persuaserunt ,  eorum  organorum  in  sanguine  parando  ne  mini¬ 
mas  quidem  partes  esse,  sanguinem  corporeo  sanguini  simillimum 
habentium. 


II.  De  sanguinis  in  adultis  corpusculorum  origine. 

a.  Elementa  microscopica  lymphae  et  chyli. 

Haec  quamvis  varia  sint ,  in  qua  tuor  ordines  commode  divi¬ 
duntur:  granula  quae  vocantur  elementaria,  nuclei ,  corpuscula 
lymphae,  cellulae  sanguinis. 

De  granulis  elementaribus  lectorem  ad  Muelleri  curas  ( Ilenle 
unci  Pfeuffer  Zeitschrift  fur  ration.  Med.  Bd.  5  pag.  228 )  ablegare 

satius  duco ,  aliquot  res  gravissimas  hic  leviter  attigisse  conten¬ 
tus.  Quod  ille  affirmat,  hasee  moleculas,  quas  dicunt,  in  omni¬ 
bus  vasorum  chyliferorum  locis  et  in  ductu  thoracico  innumeras, 
contra  in  sanguine  multo  minus  frequentes  esse,  a  lympha, 
quum  liquida  et  pellucida  est,  plane  abesse;  item,  ex  his  gra¬ 
nulis  elementaribus  lacteum  chyli  colorem  pendere ,  meae  com¬ 
probant  observationes ;  quae  posterior  res  minime  addubitabitur 
cogitanti,  chyli  serum  retinere  colorem  ,  etsi  pleraque  sanguinis 
corpuscula  coagulo  fibrini  inclusa  sunt.  Haec  granula  maximam 
partem  tam  incredibili  sunt  exiguitate,  ut  mensura  exigi  nulla 
ratione  possint ,  et  trecenties  sexagies  amplificata  subtilissi¬ 
morum  punctorum  pallidorum  instar  appareant ;  interdum  vero, 
praecipue  in  sanguine ,  paulo  majora  obvia  fiunt.  Adhibito 
acido  acetico  diluto  parvis  congregantur  cumulis,  qui  postremo 
majores  minoresve  olei  guttulas  sese  exhibent.  Ab  his  granulis 
elementaribus  Muellerus  (1.  c.  p.  225)  grana  majora  rotunda 
0,0001 — 5/y/  diametri  distinguit,  quae  non  raro,  bina  ad  sena 
plurave  congregata,  chyli  corpusculis  persimilia  esse  contendit; 
quam  quidem  sententiam  non  omnino  veram  esse  sentio.  Vidi 
equidem  granula  illa ;  sed  diligenter  observatis  compluribus  tran¬ 
sitibus  ad  moleculas  minimas  adducor,  ut  ea  quoque  haud  aliud 
quidquam  nisi  grana  elementaria  putem.  Porro  de  acervorum 
illorum  cum  lymphae  corpusculis  similitudine  quam  perhibet, 
hoc  quidem  passim  haud  de  nihilo  esse  videatur,  sed  accuratius 
inspecti  satis  aperte  produnt,  compositos  vel  potius  congregatos 
esse  granulis  subtilioribus ;  at  lymphae  corpusculis ,  etiamsi  gra¬ 
nata  appareant,  superficies  est  multo  magis  homogenea  et  cir¬ 
cumscriptiones  normae  aptius  convenientes. 

Alterum  elementorum  in  chylo  se  offerentium  genus  nucleo¬ 
rum  est  nudorum  (Fig.  11  b).  De  quibus  Muellerus,  hos,  inquit, 
ut  lymphae  corpusculorum  nucleos,  nunquam  sine  aquae  ope  in 
conspectum  venire.  Cui  opinioni  quae  ipse  observavi  repugnant; 

namque  omnium  animalium  ad  disquisitionem  vocatorum  in  chylo 
recenti  nullaque  admixtione  sub  microscopium  strato,  corpuscula 
inveni  ad  ipsam  nucleorum  formam  exteramque  speciem  diligen¬ 
ter  exacta ,  et  caute  immissa  aqua  nihil  membranae  in  con¬ 
spectum  dantia ,  0,001  —  2'",  rotundata ,  globosa  cum  plano  quo¬ 
dam;  neque  homogenea  videbantur,  sed  aut  granata,  aut  (id 
quod  creberrimum  fuit)  vesiculae  manifestae  cum  subtilium  gra¬ 
norum  contento,  in  quibus  unum  alterumve  magnitudine  celeris 
praestitit.  Talis  nucleus  interdum  parvorum  granorum  strato 
velut  corona  cinctus  erat  (Fig.  11  c),  sicut  antea  in  elementis 
colore  carentibus  sanguinis  embryonum  demonstravimus.  Hos 
vero  nucleos  nonnisi  in  primis  vasculis  chyli  et  in  vasis  modicae 

magnitudinis  erat  videre ,  eosque  raros.  Contendit  quidem  Muel- 

lemis  (1.  c.  p.  255)  in  ductu  thoracico  corpuscula  se  vidisse,  quae 
etiam  aqua  immissa  membranis  plane  carerent,  h.  e.  nucleos 
nudos;  sed  si  fides  habenda  meis  observationibus ,  fuisse  illos 
nucleos  disruptis  sanguinis  cellulis  nudos  factos  arbitrer ;  quae 
quidem  res  in  majoribus  0,005  —  4'"  diametri  ante  omnes  locum 
habuisse  videtur. 

Tertium  genus  globuli  seu  cellulae  lymphae  constituunt, 
quae  cum  et  membrana  et  nucleo  constent  omnes,  in  aliis  pecu¬ 
liari  quodam  contento  haec  disjuncta  sunt,  in  aliis  propius  vel 
proxime  sedent.  Nuclei  non  solum  aquae  et  acidi  acetici  ope, 
ex  Muelleri  sententia,  produntur,  sed  et  in  chylo  purissimo, 
etsi  id  rarius  fieri  non  negamus,  satis  plane  perspiciuntur,  cujus 
rei  locus  est  et  in*  primis  vasis  et  in  ramis  paulo  amplioribus. 

Corpusculorum  lymphae  pleraque  rotunda  ac  leviuscule  com¬ 
planata  erant  (Fig.  11),  praeterea  vero  aliquot  ita  rotundata,  ut 
in  ellipticam  formam  transirent;  nec  non  vere  elliptica  et  medio 
constricta  aderant  (Fig.  14) ,  in  quibus  constrictio  modo  brevior 
modo  altior,  modo  excavatio  simplex,  vel  una  dumtaxat  in 
parte ,  modo  sulcus  apparebat  altius  defixus  omnemque  circuitum 

perlustrans,  ut  cellula  hujuscemodi  figurae  8  speciem  exhiberet. 
Nonnulla  animalia  his  cellulis  constrictis  fere  carebant ,  alia 
contra  abundabant;  utut  est,  exiguam  usque  ellipticarum  lym¬ 
phae  cellularum  portionem  hae  conficiebant.  Plurimae  hae  for¬ 
mae  in  mediis  partibus  vasorum  lymphae  et  chyli  post  egressum 
e  glandulis  et  in  ramis  a  cavo  pelvis  ad  cisternam  chyli  adscen- 
dentibus,  raro  in  primis  vasis ,  paulo  crebrius  in  ductu  thoracico 
inveniuntur.  Peculiares  quasdam  cellularum  lymphae  enormi¬ 
tates  primus,  quod  quidem  sciam,  Wiiarton  Jones  detexit  cum¬ 
que  Prof.  Koellikero  communicavit,  sed  nondum  publici  juris 
fecit;  quas  nos  quoque  oculorum  acie  inspicere  licuit  (Fig.  14  b) . 
Invertebratorum  enim  corpuscula  sanguinis  colore  carentia,  atque 
vertebratorum  corpusculorum  lymphae ,  nullo  reagente  adhibito, 
speciem  stellae  similem  vel  aliter  enormem  trahere ,  ille  auctor 
est.  Leviore  facta  mutatione  nos  in  margine  edita  quaedam  ac 
depressa  loca  animadvertimus,  quae  cum  interdum  grana  insi¬ 
dentia  viderentur,  revoluta  demum,  vere  quid  essent,  exhiberent, 
membranae  scilicet  sinuationes;  magis  immutatis  cellulis,  pro¬ 
cessus  et  rami,  ut  ita  dicam,  vel  dentes  variae  longitudinis,  in 
diversas  partes  abeuntes  atque  elegantiam  saepe  toti  formae 
addentes  apparebant.  Quarum  transformationum ,  in  minoribus 
maxime  cellulis  vasorum  eorum ,  quae  mediocriter  patent ,  ani¬ 
madversarum  haec  causa  esse  videtur ,  ut  fluidum  exhalatum 
esse  statuamus ;  quare  hanc  rem  cum  ramositate  globulorum 
sanguinis  cumque  puris  recentis  cellularum  mutationibus,  quas 
Koellikero  debemus  observatas  ( Henle  und  Pfeuffer  Zeitschrift 
fur  ration.  Medicin ,  Juhrg.  II,  p.  191),  non  inepte  conferri 
possis. 

De  amplitudine  harum  lymphae  cellularum  si  quaeras,  maxime 
in  rotundis  vehementer  variantem  videris;  duo  tamen  praecipua 
genera  se  dabunt,  prius  0,0025  —  55"',  posterius  0,0045  —  55/// 
in  diametro  patentium.  Priores  multitudine  longe  superant  in 

ductu  thoracico  et  in  vasis  primis,  posteriores  tertiam  vel  dimi¬ 
diam  pariem  corpusculorum  in  vasculis  mediis  contentorum  con¬ 
ficiunt,  et  rarae  dumtaxat  sparsaeque  in  vasis,  antequam  glan¬ 
dulas  intrent,  paulo  plures  in  ducto  thoracico  obviae  fiunt.  Praeter 
cellulas  cujus  diximus  amplitudinis,  mediae  quoque,  etsi  raro, 
reperiuntur,  atque  adeo  minores  0,0012  —  25'"  in  vasis  primis, 
nunquam  in  ductu  thoracico.  Cellulae  oblongae  et  constrictae 
plerumque  0,006  —  7"'  longae  ,  0,005  —  4'"  latae  sunt.  Hae  omnes 
aqua  tumefiunt. 

Membrana,  quae  in  parvis  ductus  thoracici  cellulis  minimis¬ 
que  vasorum  primorum  nucleum  arcte  circumdat,  in  aliis  plus 
minus  ab  eo  distat,  aqua  et  acido  acelico,  non  solvitur,  verum  in 
primorum  vasorum  cellulis  perfacile  dirumpitur ,  quo  facto  aut 
circa  nuclei  regionem  contrahitur,  aut  ipsum  expulit,  deinde  ne 
minimo  quidem  vestigio  relicto  plane  ex  conspectu  abit.  Con¬ 
tentum  propulsum  ejusmodi  cellulis  mox  dirumpendis  insuetam 
formam  addere,  primus  Muellerus  (1.  c.)  observavit.  Ubi  cellula 
nucleum  undique  circumsedet,  h.  e.  in  primis  vasis,  contentum 
aut  perexiguum  aut  nullum  est;  in  majoribus  fluidum  est  liqui¬ 
dum,  commixtis  granis  subtilibus  crassioribusve,  quod  in  ductu 
thoracico  saepe  flavescere  videtur. 

Harum  cellularum  nuclei  longe  plerique  plus  minusve  plani, 
raro  globosi  prorsus  vel  elliptici  sunt;  aquam  non  adhibens  raro 
formas  satis  clare  perspicies ;  adhibita  vero  nucleos  globosos 
reddit  cum  circumscriptionibus  maxime  expressis;  acido  acetico 
autem  superficies  fit  inaequalis.  Singuli  quum  sint  in  plerisque 
corpusculis,  binos  fere  semper  conspexi  in  oblongis  aut  con¬ 
strictis;  terni  vero  quaternive  vel  aqua  et  acido  acetico  auxi- 
liante  rarissime  tantummodo  in  lympha  occurrunt,  qua  tamen 
in  re  semel  in  cuniculo  cellulas  magnas  et  rotundas  paene 
omnes  vasorum  majorum  infra  cisternam  chyli  binos  ad  quaternos 
nucleos  habuisse  sine  aqua  conspicuos,  silentio  praetermittendum 

non  est;  quae  ratio,  ut  et  alia  ejusmodi  Muellero  observata  ab¬ 
normis  mihi  quidem  videtur,  praesertim  quum  nuclei  pallidi, 
inconcinne  circumscripti  cellulaeque  fere  granis  destitutae,  imo 
nonnullae  (Fig.  45  c)  nuclei  loco  raris  granis  praeditae  essent.  — 
Semper  nuclei  parietum  in  vicinia,  majore  minoreve  spatio  mem¬ 
branam  tangentes  jacebant;  bini  solum  in  aliquot  cellulis  ellipti¬ 
cis  se  premebant  (Fig  14  a),  quum  contra  longe  in  plurimis  id 
genus,  atque  in  constrictis  medio  multum  inter  se  remota  nec 
raro  in  extremis  cellulis  collocati  viderentur  (Fig.  14  b). 

His  de  nucleis  diserte  eloquamur  necesse  est ,  arte  factos, 
quales  corpusculorum  saniei  et  lymphae  in  sanguine  corpusculo¬ 
rum  nuclei  vulgo  putantur,  eos  non  esse,  quum  saepe  in  chylo 
puro,  nulla  re  admixta,  occurrerent  (Fig.  14  c,  12 c,  lld,  g),  ac 
praeterea,  ne  forte  credas  fissione  quadam  ortos  eos,  indicasse 
sufficiat,  fere  nunquam  inter  se  vicinos,  sed  si  perpaucos  ex¬ 
ceperis,  satis  amplo  spatio  disclusos  esse. 

Medius  magnitudinis  modus  0,0025'"  erat,  minimis  cellulis 
minores  ad  0,00 1 7// ,  magnis  et  rotundis  atque  ellipticis  singulo¬ 
rum  nucleorum  majores  ad  0,004'"  inerant.  Aquae  vi  omnes 
principio  tumefacti  quarta  fere  vel  quinta  parte  augescunt;  post 
rursus  contracti  pristinam  recipiunt  magnitudinem,  sed  acido 
acetico,  cujus  integra  vis  est,  extemplo  quarta  fere  diametri 
parte  imminuuntur.  Nos  quidem  nucleos  omnes  vesiculas  esse 
sentimus,  freti  in  ea  re  et  mutationibus  aqua  et  acido  effectis, 
et  eo  quod  passim  in  majoribus  aeque  ac  minoribus  nihil  ad¬ 
miscenti  membranam ,  tenellam  quidem  sed  haud  dubiam,  detegi 
posse  observavimus;  cui  si  nihil  miscueris,  contentum  offertur 
massa  liquida,  granis  subtilibus ,  in  qua  saepius  1—2  nucleoli 
colore  opaco  distinctisque  formis  insigniuntur.  —  Additis  aquae 
viribus,  harum  omnium  vesicularum  contentum  singulari  quadam 
ratione  immutatur:  scilicet  nuclei  intumescunt,  illud  autem  ho- 
mogeneum  evadit,  interdum  leviter  flavescens,  granis  et  nucleolis 

evanescentibus  (Fig.  11  h);  simul  atque  nucleus  pristinam  figuram 
recipere  coepit,  contentum  clarescit,  majora  et  minora,  melius 
quam  antea ,  distinguuntur  grana ,  nec  non  nucleoli  melius 
spectandi  fit  potestas  (Fig.  Ili).  Mireris  nucleos  majores,  nisi 
caute  adhibita  aqua,  et  in  cellulis  non  jam  diffissis,  homogeneos 
plerumque  non  factos;  ubi  diuturnior  fuerit  aquae  usus,  ruptis 
cellulis,  aut  multa  mole  aquae  subito  addita,  extemplo  nucleos 
aperte  granatos  exstitisse.  Contra  acido  acetico  nucleorum  con¬ 
tentum  subito  obscuratur,  grana  fere  crassiora  fiunt,  et  paucis 
exceptis  flavum ,  imo  badium  colorem  ducunt. 

De  corpusculis  sanguinis  in  systemate  lymphae  obviis,  nil 
memorabile  habemus  quod  proferamus.  Reperta  sunt  in  majori¬ 
bus  vasorum  ramis,  in  ductu  potissimum  thoracico,  eorumque 
ratio  plane  eadem  fuit  atque  illorum,  quae  vasculis  sanguinis 
insunt.  Nucleos,  quamvis  omnes  industriae  nervos  intenderimus, 
conspeximus  nullos. 

b.  Elementa  sanguinis  microscopica. 

Ex  elementis  lymphae ,  si  granula  elementaria ,  quorum 
supra  mentionem  fecimus ,  exceperis ,  in  sanguine  nonnisi  cor¬ 
puscula  lymphae  ad  maturitatem  provecta,  nec  usquam  nucleos 
nudos  invenimus.  Illorum  autem  duo  potissimum  genera  ex¬ 
stant :  minora  (Fig.  12),  quibus  numero  longe  praestantibus 
maxima  similitudo  intercedit  eorum  quae  in  ductu  thoracico 
sunt;  et  majora,  quae  quum  aliquatenus  cum  majoribus  in 
cisterna  chyli  occurrentibus  congruant,  nucleos  et  contentum 
praecipue  si  spectas,  ab  iis  discrepant.  Est  enim  saepe  tam 
liquidum  et  granorum  egens,  ut  nihil  omnino  admiscenti  nuclei 
saepius  aperiantur  et  patefiant  (Fig.  15  a).  Minorum  cellularum 
nuclei  semper  singuli,  majorum  longe  plurimarum  bini,  terni  et 
quaterni  sunt,  quod  quidem  nobis  nativum  videtur,  praesertim 
quum  hi  nuclei,  in  pallidioribus  maxime  quas  supra  diximus 

cellulis,  sine  ulla  cujusquam  reagentis  ope  egregie  in  conspectum 
venirent,  cujus  rei  causa  eam  sententiam,  cunctos  aqua  et  acido 
acetico  solutos  fingi  contendentem,  non  probamus,  etsi  id  passim 
fieri  posse  ultro  fatemur;  hanc  enim  illorum  reagentium  vim 
ipsi  sumus  intuiti. 

De  corpusculis  sanguinis,  quorum  saepenumero  disquisitiones 
instituimus,  ea  solum  memoriae  prodenda  decrevimus,  quae 
magis  ad  eorum  evolutionem  quam  vulgo  dicunt  spectant.  In- 
primis  permagni  inleresse  visum  est,  litem  de  eorum  nucleis,  si 
ullo  modo  id  fieri  possit,  tandem  aliquando  dirimi  componique ; 
qua  tamen  in  re,  quum  operae  minime  pepercissemus,  laboris 
studiique  fructum  speratum  non  percepimus.  Nam  neque  in 
hominis  neque  variorum  mammalium  sanguine  nucleos  discernere 
poteramus,  licet  summa  cum  prudentia  et  cautione  quicquid 
reagentium  utile  videbatur ,  usurparemus,  et  sanguinem  etc.  non 
minus  in  pulmone  quam  in  vasculis  jecinoris,  corde  ctc.  inquirere¬ 
mus.  Nasseo,  qui  in  sanguinis  corpusculis  mulierum  gravidarum 
nucleos  reperisse  sibi  visus  est,  iidem  respondemus,  nusquam 
eos,  neque  gravidarum  et  parturientium  in  sanguine,  neque 
ovium  gravidarum  a  nobis  quidem  esse  visos.  Adde  praeterea, 
quod  nos  cum  compluribus  aliis  animadvertimus,  ejusdem  san¬ 
guinis  corpuscula  diversissima  saepe  ratione  aqua  et  acido  ace¬ 
tico  affecta  esse,  quippe  quibus  contacta  multa  repente  pallescere, 
et  formam  nacta  rotundam  extemplo  amplificari  solebant,  ceteris 
colorem  diutius  retinentibus  ac  nisi  paulatim  non  amittentibus. 

In  fine  de  peculiari  quodam  cellularum  genere  (Fig.  44  d), 
constanter  fere  in  sanguine  humano ,  atque  mammalium  in  san¬ 
guine  et  lympha  reperto,  verba  faciamus:  quarum  figura  et 
magnitudo  cum  majoribus  cellulis  rotundis  plane  convenit,  et 
quum  pariter  atque  illae  grana  nucleosque  contineant,  magni¬ 
tudine  solum  formaque  et  peculiari  situ  granorum  eminebant. 

Quippe  majora  sunt  ea  grana  iis  quae  lymphae  corpusculis  in¬ 
sunt,  accuratis  circumscriptionibus,  et  admixtionem  nequaquam 
passa  ,  colore  admodum  flavo  vel  badio ,  plerumque  ad  unum 
dumtaxat  latus  conferto  agmine  jacentia,  rarissime  per  totam 
cellulam  diffusa.  Utrum  vero  hae  cellulae  varietas  modo  aut 
media  quaedam  forma  cellularum  lymphae  sit ,  an  potius  cellu¬ 
larum  coloratarum  genus,  quae  fuscum  colorem  ex  lympha 
secernant,  ad  liquidum  perducere  non  possumus,  etsi  prior  sen¬ 
tentia  veri  similior  videtur. 


4.  Haec  quoniam  a  nobis  quam  accuratissime  potuimus  ex¬ 
plicata  et  prolata  sunt  omnia,  ad  ea  quae  corpusculorum  san¬ 
guinis  evolutionem  spectantia  inde  effici  posse  videntur,  perga¬ 
mus,  initium  ab  embryonibus  facientes.  Quo  minor  quisque  est, 
eo  plures  sanguinis  cellulae  magnae  et  nucleis  instructae  insunt ; 
quam  ob  rem  quin  eaedem  minores  minusque  perfectae  sint,  non 
est  quod  dubitemus.  Distinguendis  porro  singulis  his  cellulis 
nucleatis,  coloris  primum  discrepantia,  ubicunque  est,  inservit, 
quum  maturissimum  quodque  corpusculum  pigmento  fere  exac¬ 
tissimo  sit;  praeterea  cellulae  forma,  ut  quaeque  est  planissima 
et  rotundissima ,  ita  corpusculis  sanguinis  maturis  proxima  est. 

His  semel  constitutis  notis,  ad  evolutionem  sanguinis  globu¬ 
lorum  transituri  permultas  ex  iis  quas  supra  retulimus  obser¬ 
vationibus  non  magis  ad  rationem ,  qua  singuli  globuli  matu¬ 
rescunt,  quam  qua  alii  gignuntur  augescuntque ,  referri  videmus ; 
quare  hoc  prius  consideremus.  Qua  quidem  in  re  embryo  mini¬ 
mus  prae  ceteris  dignus  est  qui  commemoretur:  est  enim  in  eo 
per  omne  corpus  aequali  ratione  modoque  disposita  ac  distributa 
corpusculorum  sanguinis  evolutio,  in  reliquis  magis  magisque 

jecinoris  finibus  inclusa  et  circumscripta;  praeterea  hoc  quoque 
insignis  est,  quod  in  eo  tantum  cellulae  ahae  ex  aliis  evolvuntur, 
neque  vero  novae  progignuntur  ac  finguntur.  De  qua  re  haec 
est  mea  conjectura,  observationibus  supra  memoratis  fulta:  Pri¬ 
mum  quidem  in  cellula  rotunda  aut  suboblonga  nucleus  sponte 
auctus  duos  vel  perraro  tres  nucleos  novos  procreat;  duo  ubi 
sunt,  magis  in  dies  alter  ab  altero  discedit,  donec  ad  extremas 
cellulas  perventum  sit.  Cellulae  vero  interim  in  longum  porri¬ 
guntur  medioque  constringuntur,  donec  fere  dimidiatae  hujus¬ 
cemodi  figuram  8  adipiscantur.  Ad  ultimum  hae  partes  dimidia¬ 
tae  ita  plane  separantur,  ut  duo  tresve  cellulae  rotundae  nucleis 
instructae  una  congregentur.  Haec  ratio  utrum  sola  divisione, 
an  cellularum  endogenea  quadam  procreatione  efficiatur,  qua 
cellula  mater  evanescat,  exploratum  non  habemus. 

Apud  majores  embryones  vestigia  quibus  cellulae  per  se  au¬ 
geri  crederentur,  in  sanguine  corporis  perrara,  multa  in  hepate 
inveniuntur,  una  cum  globulorum  sanguinis  recenti  procreatione 
ex  cellulis  colore  carentibus.  In  quibus  quae  primae  comparent 
species,  nuclei  nudi  sunt,  quos  aquae  vel  acidi  acetici  adjumento 
effectos  non  esse  vere  praedicare  possumus ,  quum  sine  illis  com- 
pareant ;  interdum  granorum  elementarium  corona  cincti  sunt, 
quae  probabili  conjectura  prima  velut  signa  cellulae  infor¬ 
mandae  existimare  licet.  Tum  parvulae  finguntur  cellulae 
0,001  —  0,002 111  diametri,  cum  membrana  nucleum  circumclu¬ 
dente  ;  dein  majusculae  usque  ad  0,004 lli.  Harum  aliae  statim 
non  auctae  colore  intus  accepto  in  globulos  sanguinis  coloratos 
transeunt;  aliae  rursus  ad  0,008  —  0,01  Ul  diametri  augescunt. 
Eodem  ipso  tempore  nucleorum  numerus  ad  2  —  4  crescit,  exsi- 
stuntque  magnae  cellulae  colore  carentes,  cum  binis,  ternis  vel 
quaternis  nucleis,  quae  tandem,  paulatim  medio  se  constringen¬ 
tes,  coloris  flavescentis  jam  parvo  discrimine  apparente,  in 

binos,  ternos  vel  quaternos  sanguinis  globulos,  0,0025  —  0,0055'", 
adjacentes,  leviter  flavescentes  et  nucleatos  solvuntur. 

Haec  de  ratione  augendorum  sanguinis  globulorum.  De 
transformatione  autem  coloratorum  ac  nucleis  instructorum  in 
eos  qui  nucleis  carent,  primum  magnitudo  globulorum  sanguinis 
in  embryone  minimo  vexat :  neque  enim  facile  intelligitur,  has 
cellulas  tantopere  diminui ,  quantopere ,  ut  in  cellulas  nucleo 
carentes  transeant,  res  postulare  videtur ;  neque,  ut  infra  doce¬ 
bimus,  magis  credibile  est,  nucleos  eorum  globulis  sanguinis 
mutari.  Tutissimum  videtur  statuere,  nunquam  ex  iis  globulos 
nucleis  carentes  fieri,  sed  partim  augendis  globulis  sanguinis 
eos  inservire,  partim  interire. 

De  parvis  cellulis  nucleatis,  quarum  in  majoribus  quibusque 
embryonibus  major  copia  est,  quaeritur,  utrum  integrae  an  nucleo 
dumtaxat  globulis  sanguinis  nucleo  carentibus  postea  mutentur. 
Ex  meis  quidem  observationibus,  ut  priorem  rationem  veriorem 
credam,  permoveor;  in  quo  ne  temere  me  versatum  esse  su¬ 
spiceris,  haec  bene  expendenda  propono: 

Primo,  ipsae  de  quibus  sermo  est  cellulae  magis  magisque 
ad  globulorum  maturorum  figuram  accedunt,  globositatem  plano 
commutantes,  imo  leviter  impressae.  Nuclei  interdum  quidem 
paululum  plani ,  sed  multo  minus  quam  cellulae ,  nulla  prorsus 
excavatione  videntur;  insuper  de  elasticitate ,  endosmosi,  exos- 
mosi  et  actione  aquae  et  acido  acetico  contraria,  eadem  plane 
cellularum  ratio  est  ac  globulorum  sanguinis ,  quum  contra  nuclei 
vehementer  disconveniant. 

Altero  loco  ponendum  est,  quod  in  cellulis  majoribus,  quae 
colore  sunt  graviori ,  nucleus  nonnisi  0,002  —  0,001 '"  in  diametro 
habet,  et  minus;  quum  minimi  globuli  sanguinis  0,0025'"  sint. 
Jam  quum  cellularum  minus  coloratarum  nucleus  major  sit  quam 
harum,  ideoque,  dum  cellula  maturescit,  diminuatur,  mirum 

sane  fuerit,  si  subito  ad  globuli  sanguinis  magnitudinem  auges¬ 
cat  ,  quum  tota  cellula  huic  fere  magnitudine  aequetur. 

Porro  si  nuclei  in  globulos  sanguinis  abirent ,  quoniam  initio 
contento  sunt  granato,  fieri  non  posset,  quin  globuli  sanguinis 
sine  nucleis,  cum  aliquot  granulis  elementaribus ,  passim  occur¬ 
rerent  :  qui  nusquam  occurrunt.  Denique  in  embryonum  majo¬ 
rum  cellulis  coloratis  nucleos  conspeximus,  vel  adipis  speciem 
habentes  vel  acido  acetico  divisos,  quod  in  iis  quae  colore  ca¬ 
rerent  nunquam  accidit. 

Quid  multa  ?  si,  quaecunque  dicta  sunt,  animo  mecum  reputo, 
globulos  sanguinis  omnium  embryonum  nucleis  carentes ,  cellulas 
judicandas  esse  censeo  statuoque,  eos  ex  parvis  cellulis  nucleatis 
ita  oriri,  ut  illarum  nucleus  (adipe  mutatus?)  paulatim  commi¬ 
nuatur,  denique  intereat. 

2.  Globulorum  sanguinis  in  animalibus  adultis  ortum  et 
incrementum  summam  cum  embryonibus  majoribus  habere  simi¬ 
litudinem,  observationes  nostras  supra  propositas  vel  levissime 
perstringenti  facile  apparebit ;  nisi  quod  hic  pro  jecinore  systema 
vasculorum  lymphae  et  chyli  ei  rei  praeest.  Sed  ex  minimis 
quae  hic  reperiuntur  particulis  non  satis  certo  de  ipsarum  de¬ 
stinatione  et  transformatione  judicari  potest,  quum  et  in  em¬ 
bryone  desint ,  et  nullos  transitus  ad  nucleos  nudos  ostendant  ; 
quae  enim  parvulis  illis  acervis  cum  lymphae  corpusculis ,  auctore 
Muellero,  intercedit  similitudo,  tantula  est,  ut  pro  certo  quid¬ 
quam  affirmare  non  audeam.  Accedit  quod  eaedem  in  ductu 
thoracico  et  in  ipso  sanguine  persaepe  reperiuntur,  in  quo,  de¬ 
ficientibus  nucleis,  nova  corpuscula  gigni  non  magnopere  pro¬ 
babile  videtur.  Utrum  vero  ex  iis  nonnullae  ad  fingendos  nu¬ 
cleos  vim  habeant  necne,  in  medio  relinquo. 

Prima  igitur,  quibus  insistere  nilique  licet,  elementa  sunt 
nuclei  nudi,  quos  cum  embryonis  nucleis  uno  ordine  collocare, 

eo  magis  quod  ipsi  quoque  granorum  elementarium  congregatione 
in  cellulae  figuram  redigi  videntur,  minime  dubito.  Certe  in 
vasculis  chyli  id  fit ,  quamdiu  mesenterio  tenentur  ;  in  majoribus 
enim  vasis  glandularum  vicinis  ultraque  eas,  nuclei  nudi  jam 
fere  desunt,  pro  quibus  eae  ostenduntur  species,  quas  corpus¬ 
culis  per  se  auctis  ortas  esse  conjecturam  capere  licet,  iis  quae 
in  embryonum  corpusculis  sanguinis  sunt,  adeo  similes,  ut  de 
his  lectorem  ad  ea  quae  supra  diximus  ablegasse  sufficiat.  Post 
hunc  auctum ,  minime  tamen  omnibus  lymphae  corpusculis  pro¬ 
prium,  imo  passim  plane  deficientem,  lymphae  corpuscula  assueta 
figura  et  embryonum  corpusculis  sanguinis  colore  carentibus  simil¬ 
lima  in  ductu  thoracico  0,0025  —  0,0055  in  in  diametro  habentia 
deprehendimus,  ea  sola  re  ab  embryonis  corpusculis  discedentia, 
quod  fere  nullum  coloris  transitum  flavescentem  exhibent,  uno 
dumtaxat  alterove  levissimam  coloris  flavi  adumbrationem  prae 
se  ferente.  Quaeris  fortasse,  totumne  lymphae  corpusculum, 
an  solus  nucleus  globulo  sanguinis  commutetur.  Ego,  quum 
lymphae  corpusculorum  membrana  aqua  et  acido  acetico  eadem 
plane  ratione  afficiatur  qua  globulorum  sanguinis ,  et  quum  eo 
quod  nulla  re  commixta  figurae  normam  deserit,  his  affinem 
esse  se  prodat,  contra  prorsus  alia  ratio  sit  nucleorum,  priorem 
sententiam  amplectendam  duco.  Praeterea  negligendum  non  est, 
Henleum  et  Nasseum  ex  mammalium  corpusculis  sanguinis  com¬ 
plura  reperisse  sibi  visos  esse  ,  quae  acido  acetico  nucleum  pro¬ 
derent :  cui  rei,  etsi  nos  nihil  vidimus,  magna  illorum  virorum 
auctoritate  fides  additur.  Denique  comparatio  quoque  embryo¬ 
num  in  mammalibus  et  animalibus  inferioribus  hanc  sententiam 
defendit :  mirum  sane  esset ,  si  per  omnes  animalium  ordines  et 
in  mammalium  embryonibus  in  sanguine  cellulae  verae ,  in  solis 
mammalibus  nuclei  reperirentur.  Quum  igitur  nos,  hac  propor¬ 
tione  et  causis  supra  relatis  permoti,  mammalium  globulos  san- 


guinis  cellulas  esse  declaramus,  hoc  uno  a  reliquorum  animalium 
globulis  differunt,  quod  illi  tum  maxime ,  quum  colorem  trahunt, 
nucleos  jam  amittunt,  ideoque  altiorem  evolutionis  gradum 
ingressi  ad  sanguinem  perveniunt;  hi  nucleos  suos  semper,  aut, 
quum  ex  aliquot  scrutatorum  opinione  hic  quoque ,  sed  raro, 
nuclei  evanescant,  certe  diutius  illis  retinent. 


TABULAE  EXPLICATIO. 


Omnes  figurae  300  auctae  sunt. 

Fig.  1—9.  Globuli  sanguinis  embryonum  ovillorum. 

Fig.  i.  Globuli  nucleati  et  colorati  embryonum  3l/2,u. 

a.  Globuli  medio  constricti  (liquore  amnii  affuso). 

b.  lidem  (aqua  adhibita). 

c.  Corpusculum  ellipticum  cum  nucleo ,  medio  constricto. 

d.  Idem  cum  duobus  nucleis  (acido  acetico  affuso). 

e.  Corpuscula  magna  rotunda  (liquore  amnii  adhibito). 

f.  Globuli  rotundi  parvi  cum  nucleis  majoribus  (liquore 
amnii  affuso). 

g.  lidem  cum  nucleis  minoribus  (aqua  infusa). 

h.  Globuli  duo  majores  inter  se  conjuncti. 

Fig.  2.  Cellulae  coloratae,  ellipticae  embryonis  11 

a.  A  fronte, 

b.  a  latere  conspectae. 

Fig.  3.  Globuli  colorati  embryonis  13  processibus  praediti. 

Fig.  4.  Globuli  colorati  embryonum  majorum  nucleis  carentes. 

a.  A  fronte, 

b.  a  latere  conspecti. 

c.  Globulus  triangulus,  excavatione  satis  profunda. 

Fig.  5.  Cellulae  nucleatae,  coloratae  embryonum  majorum. 

a.  Cellulae  embryonis  7  "  nucleis  parvis  et  singulis  medio 
constrictis  et  binis  (acido  acetico  adhibito). 

b.  Cellulae  e  puro  sanguine  depromptae  cum  excavationibus 
a  latere, 

c.  a  fronte  visae. 

d.  Cellulae  globosae. 

e.  Cellulae  ad  stellae  instar  transmulalae. 

f.  Cellulae  embryonis  22 nucleis  parvis  singulis. 

Fig.  fi.  Cellulae  parvae,  nucleatae,  pallidae  ex  hepatis  sanguine  em¬ 
bryonis  9 

a.  Medio  constrictae  nucleis  binis. 

b.  Cellula  rotunda  nucleis  duobus. 

c.  Cellulae  rotundae  singulis  nucleis. 

Fig.  7.  Cellulae  nucleatae,  pallidae  e  sanguine  venae  portae  embryonum 
amplius  11 

a.  Rotundae  et  ellipticae  nucleis  binis  vel  quaternis. 

b.  Majores  nucleo  unico  parvo,  colore  magis  specioso. 

c.  Eaedem  nucleo  majore,  colore  pallidiore. 

d.  Minores,  pallidae,  nucleo  uno. 

e.  Pallidae,  granulis  perparvis  praeditae. 

Fig.  8.  Cellulae  colore  carentes,  nucleis  pluribus  instructae  ex  san¬ 
guine  venae  portae  embryonum  amplius  11 

a.  Medio  constrictae  binis  nucleis. 

b.  Cellula  elliptica  et  granulis  instructa. 

c.  Cellula  cum  nucleis  tribus. 

d.  Cellula  cum  nucleis  quatuor. 

e.  Cellula  rotunda  nucleis  duobus. 

Fig.  9.  Cellulae  colore  carentes  nucleo  uno  praeditae  e  vena  porta 
embryonum  amplius  11 

a.  Nuclei  nudi. 

b.  Cellulae  perparvae  nucleum  arcte  vestientes. 

c.  Cellulae  majores  granulis  instructae. 

d.  Eaedem  colore  flavescente. 

e.  Cellulae  subflavae  sine  granulis. 

Fig.  10.  Cellulae  nucleatae  ex  parenchymate  hepatis  embryonum  ovil¬ 
lorum. 

a.  Cellula  embryonis  parvi. 

b.  Cellula  embryonis  majoris  nucleo  uno  cum  duobus 
nucleolis, 

c.  nucleis  quatuor  et  olei  guttulis  luteis  instructae. 

Fig.  i  1  —  14.  Lymphae  et  chyli  corpuscula  cuniculorum 

adultorum. 

Fig.  11.  Corpuscula  e  vasculis  minimis  et  mediocris  amplitudinis  de¬ 
prompta  ;  a-g  e  chylo  puro. 

a.  Corpuscula  ad  stellae  instar  mutata. 

b.  Nuclei  nudi. 

c.  Nucleus  granulis  quibusdam  vestitus. 

d.  Cellulae  minores  nucleo  optime  conspicuo. 

e.  Cellula  minor  nucleo  non  conspicuo. 

f.  Cellulae  majores  nucleo  non  conspicuo. 

g.  Cellula  major  nucleo  conspicuo. 

h.  Eadem  aquae  parvA  vi  adhibiti,  nucleo  majore  horno- 
geneo. 

i.  Eadem  multA  aqua  adhibitA,  nucleo  denuo  granoso,  minore. 

Fig.  12.  Corpuscula  minora  e  ductu  thoracico  et  sanguine. 

a.  Nucleo  non  conspicuo,  a  fronte  visa. 

b.  Nucleo  non  conspicuo,  a  latere  visa. 

c.  Cellulae  nucleo  perspicuo,  inter  nucleum  et  membranam 
pallide  coloratae. 

Fig.  13.  Corpuscula  majora  e  sanguine  et  lympha. 

a.  Nucleis  duobus  vel  tribus  optime  conspicuis  e  sanguine 
puro. 

b.  Nucleis  medio  constrictis ,  vel  dilabentibus  e  sanguine 
et  lympha  (acido  acelico  adhibito). 

c.  Corpusculum  granulis  nonnullis  instructum  sine  nucleo,  e 
lympha  depromptum. 

Fig.  14.  Corpuscula  e  vasis  mediocris  amplitudinis. 

a.  Elliptica  nucleis  binis. 

b.  Medio  constrictum  nucleis  duobus  (acido  acetico  infuso). 

c.  Corpusculum  medio  constrictum  nucleis  perspicuis  ex  chylo 
puro. 

d.  Cellulae  granulis  fuscis  instructae,  nucleis  translucentibus. 


< 


THESES  DEFENDENDAE. 


t.  Omnia  inversa  videmus. 

2.  Nervorum  in  intestinis  sensus  aeque  subtilis  est  ac  reliqui  corporis. 

3.  Eadem  fibra  nervorum  primitiva  uno  eodemque  tempore  diversis 
sensibus  affici  potest. 

4.  Hypochondria  respondet  hysteriae. 

5.  Rheumatismus  est  nervorum  affectus. 

6.  In  endocarditide  frigida  remedia  adhibere  minime  dubitandum  est. 

7.  Angina  membranacea  nervorum  laryngis  convulsione  oritur. 

8.  In  amputationibus  sectio  lobularis  celeris  praeferenda  est. 

9.  Non  est  certum  signum  graviditatis. 


